  Туспуктэм: vk.com (Администрация города Сарапула) Наталия Сильвестрова Сарапулысь социально-педагаогической технологиосъя но сервисъя колледжын «Технологии моды» выль мастерской усьтӥзы. Сое капчи промышленность  удысъя ӧнеръёсты азинтон вылысь кылдытӥзы. Со сярысь Удмуртиысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. Мастерской «Портной» но «Оператор швейного оборудования» ӧнеръёслы дышетонэз умоятыны луонлык сётоз. Озьы ик студентъёслэсь практиказэс радъяны туала база луоз. «Таула дышетскон интыын студенткаос быдэс циклэз дышетыны быгато, солы луыса соос зэмос ӧнерчиос луозы. Туэ дышетонъя выль федерал кабес (стандарт) тупатӥзы, соя дышетскон дыр 1 ар но 10 толэзёзь кулэсмиз » Ирина Сюткина, Сарапулысь колледжлэн кивалтӥсез «Открытые мастерские» ӵектос улсын школаын дышетскисьёс понна ӧнерлыко эскеронъёс ортчылозы. Со сяна, вань мылкыд карисьёсты «Портной» ужудыслы дышетозы, элькунысь дышетӥсьёслы квалификацизэс будэтонъя курсъёс радъялозы. Карын улӥсьёс дӥськут вурон но тупатон понна но отчы вазиськыны быгатозы. Мастерскоез дышетсконнилэн котьдэтаз пырисьтэм уксёен тупатъязы. Сарапулысь вуриськон фабрика 10 вуриськон машина сётӥз.  Тодэ вайытом, 2023-тӥ арын Сарапулысь колледжын озьы ик чеберлыкъя индустриысь ӧнеръёсъя мастерской усьтӥзы. Тегъёс: Дышетон шорёзоӧнердышетсконниос Сарапул Удмуртия  